**למה לומר הלל ביום העצמאות? ברכי נפשי שבת קודם יום העצמאות-** (מאיר אביטן )

**1.ישעיה ט ו**

א הָעָם הַהֹלְכִים בַּחֹשֶׁךְ, רָאוּ אוֹר גָּדוֹל: יֹשְׁבֵי בְּאֶרֶץ צַלְמָוֶת, אוֹר נָגַהּ עֲלֵיהֶם. ב הִרְבִּיתָ הַגּוֹי, לא (לוֹ) הִגְדַּלְתָּ הַשִּׂמְחָה; שָׂמְחוּ לְפָנֶיךָ כְּשִׂמְחַת בַּקָּצִיר, כַּאֲשֶׁר יָגִילוּ בְּחַלְּקָם שָׁלָל. ג כִּי אֶת-עֹל סֻבֳּלוֹ, וְאֵת מַטֵּה שִׁכְמוֹ, שֵׁבֶט, הַנֹּגֵשׂ בּוֹ--הַחִתֹּתָ, כְּיוֹם מִדְיָן. ד כִּי כָל-סְאוֹן סֹאֵן בְּרַעַשׁ, וְשִׂמְלָה מְגוֹלָלָה בְדָמִים; וְהָיְתָה לִשְׂרֵפָה, מַאֲכֹלֶת אֵשׁ. ה כִּי-יֶלֶד יֻלַּד-לָנוּ, בֵּן נִתַּן-לָנוּ, וַתְּהִי הַמִּשְׂרָה, עַל-שִׁכְמוֹ; וַיִּקְרָא שְׁמוֹ פֶּלֶא יוֹעֵץ, אֵל גִּבּוֹר, אֲבִי-עַד, שַׂר-שָׁלוֹם.

ו: לם רבה (לְמַרְבֵּה) הַמִּשְׂרָה וּלְשָׁלוֹם אֵין-קֵץ, עַל-כִּסֵּא דָוִד וְעַל-מַמְלַכְתּוֹ,

לְהָכִין אֹתָהּ וּלְסַעֲדָהּ, בְּמִשְׁפָּט וּבִצְדָקָה; מֵעַתָּה, וְעַד-עוֹלָם, קִנְאַת יְהוָה צְבָאוֹת, תַּעֲשֶׂה-זֹּאת.

**2.מסכת סנהדרין צד.**

אמר רבי תנחום דרש בר קפרא בציפורי מפני מה כל מ"ם שבאמצע תיבה פתוח וזה סתום?

ביקש הקדוש ברוך הוא לעשות חזקיהו משיח וסנחריב גוג ומגוג,

אמרה מדת הדין לפני הקדוש ברוך הוא רבונו של עולם ומה דוד מלך ישראל שאמר כמה שירות ותשבחות לפניך לא עשיתו משיח, חזקיה שעשית לו כל הנסים הללו ולא אמר שירה לפניך תעשהו משיח לכך נסתתם.

מיד פתחה הארץ ואמרה לפניו רבונו של עולם אני אומרת לפניך שירה תחת צדיק זה ועשהו משיח, פתחה ואמרה שירה לפניו שנאמר 'מכנף הארץ זמירות שמענו צבי לצדיק וגו''.

**3. מס' שאלות על חזקיה :**

טענה על חזקיה המלך שזכה לעצמאות ולא אמר שירה/הלל, כלומר אם היה אומר היה נעשה משיח ובכך נדחתה הגאולה באלפי שנים.

1.האם הייתה הלכה מפורשת לחזקיה שצריך לומר הלל?

2.מדוע אי אמירת הלל מעכבת הוא דבר חמור שבגללו צריך לעכב את השלמת ההיסתוריה.

**מהר"ל חידושי אגדות ח"ג, סנהדרין.** דברים אלו קשים להבין דבשביל שלא אמר שירה דחזקיה לא עשה אותו משיח דמה ענין שירה למשיח,

3.אם יש חיוב לומר הלל, מה כל כך קשה לחזקיה לומר הלל?

**4. מי תקן הלל?**

**הגמ' בפסחים (קיז ע"א):**

"אמר רב יהודה אמר שמואל: שיר שבתורה, משה וישראל אמרוהו בשעה שעלו מן הים. והלל זה מי אמרו? נביאים שביניהן תקנו להן לישראל שיהו אומרים אותו על כל פרק ופרק ועל כל צרה שלא תבוא עליהן, ולכשנגאלין אומרים אותו על גאולתן. ...

הלל זה מי אמרו? ר' יוסי אומר, אלעזר בני אומר, משה וישראל אמרוהו בשעה שעלו מן הים. וחלוקין עליו חביריו לומר שדוד אמרו. ונראין דבריו מדבריהן".

מגמרא זו עולה שעל הים אמרו את שירת הים "אז ישיר משה", וכן הלל. פרק ההלל האמור הוא מה שנמצא אחר כך בתהילים (קטו) "'לא לנו ה' לא לנו", ונאמר כיום במסגרת פרקי ההלל.

**5. בין הלל לשירה**

**ההלל** זהו שבח כללי לקב"ה על הנהגתו בעולם. וכדברי הגמ' (פסחים קיח ע"א) בתשובה לשאלה, למה אנו אומרים את ההלל המצרי, אותו הלל שלם שאנו אומרים בשמונה עשר ימים בשנה "על כל פרק ופרק" (חג ראשון של פסח, שבועות, שמונת ימי סוכות); "ועל כל צרה לכשנגאלין ממנה" (ושמונת ימי חנוכה). מדוע בחרו בהלל המצרי? משום שיש בו חמישה דברים הללו: "יציאת מצרים וקריעת ים סוף ומתן תורה ותחית המתים וחבלו של משיח". יציאת מצרים וקריעת ים סוף הם ראשונים בניסים ובגאולה שנעשו לעם ישראל כאומה, ולכן הם מוזכרים בכל פעם שאומרים את ההלל

**השיר** זהו הודאה לה' על ההצלה מהאירוע המסויים שקרה. סיפור העניין, הניסים והישועה הגדולה שהיתה בו, ושבח לקב"ה. שירת הים מספרת על קריעת הים וההצלה מהמצרים, רשימת המלכים ביהושע מספרת כנגד מי התמודד עם ישראל והצליח. דבורה מספרת את הנצחון הניסי כנגד סיסרא. מחזקיה ציפו שיספר על הנצחון הניסי כנגד מחנה אשור כשהם נמצאו כולם פגרים מתים אבל...

**6. הכרת הטוב -חטא האדם הראשון**

**חטא ראשון:**  וַתִּתֵּן גַּם-לְאִישָׁהּ עִמָּהּ, וַיֹּאכַל. **חטא שני:** וַיֹּאמֶר, הָאָדָם: הָאִשָּׁה אֲשֶׁר נָתַתָּה עִמָּדִי, הִוא נָתְנָה-לִּי מִן-הָעֵץ וָאֹכֵל

**7. למה חזקיה נמנע מלומר הלל/שירה?** (מבוסס עפ"י הרב שרקי)

**א:סיבה דתית :** דורו של חזקיה היה דור מלא תורה כדברי הגמרא על אותו דור:

...בדקו מדן ועד באר שבע ולא מצאו עם הארץ, מגבת ועד אנטיפרס ולא מצאו תינוק ותינוקת איש ואשה שלא היו בקיאין בהלכות טומאה וטהרה.

לימוד תורה היה בריבוי גדול, ואף נצחו את אויביהם - אך היתה חסרה אמירת השירה, גילוי הפנימיות. בדורו של חזקיה לא ראו כיצד יישוב הארץ ונצחון הצבא על האויבים גונזים בתוכם תוכן רוחני, כיון שהם נעשים בארץ ישראל. חזקיה ואנשי דורו החשיבו את לימוד התורה וקיום המצוות,אפילו שזה יהיה בשלטון האימפריה האשורית – העיקר שיהיו משאבים ללימוד התורה אך לא הבינו כי בארץ ישראל אף להתיישבות ולצבא יש ערך רוחני הגנוז בהם.

חוסר אמירת השירה מתבטא בהסתכלות החיצונית, שאיננה מביטה פנימה, על עומקם הרוחני של הדברים.

לכן נפסל מלהיות משיח

**ב: סיבה מוסרית** (מבוסס עפ"י הרב שרקי)

בתום הניצחון על ידי הנס רואה חזקיהו 185 אלף מתים, חזקיהו אינו מסוגל לשמוח בשמחת העם "מעשה הבריאה מתים ואני אאמר שירה ?(נמצא בשיקולים של ה' ולא בשיקולים של האומה )

**ג: סיבה של אי ראית חצי הכוס** (מבוסס עפ"י הרב שרקי)

בימיו התרחש האסון הנוראי של תקופת בית ראשון – גלות עשרת השבטים וחזקיהו יכול היה לטעון איך אומר הלל שסילקו וגרשו את היהודים אין גאולה.

**8.היבטים על הקמת המדינה** (מבוסס עפ"י הרב שרקי)

**כפירה החילונית** – הגאולה הייתה בכוחות עצמנו, הפלמ"ח הקים את המדינה.

**כפירה דתית** – זה לא הקב"ה גאל אותנו, הקב"ה היה עושה זאת באופן אחר, זו כלל אינה הגאולה.

**9.בין שבת ליום טוב**

**שבת** – שותפות האדם במעשה בראשית- פעולה מלאה של ה', התערבות האדם אפס מוחלט.

**יו"ט** – אלה מועדי ה' מקראי קודש **אשר תקראו אותם במועדם-** רב פעולתו של ה' , האדם מתערב חלקית

**שפת אמת חנוכה תרמא**

**חנוכה ופורים הם הארות מרגלים**. רק הג' רגלים המפורשים בתורה הם תורה שבכתב. **ויש נגד זה ג"כ רגלים מתורה שבע"פ.** והם אורות המקבלים כדמיון אור הלבנה שהיא מאור החמה כידוע. כן ע"י כוחן של בנ"י בקבלתם היו"ט כראוי. נשאר מכל יו"ט רשימה בכנס"י. ובכח זה הוציאה כנגדן רגלים אחרים. **וחנוכה הארה מחג הסוכות**. **ופורים מחג השבועות**. **ומחג הפסח מקוים אנו להיות עוד** כמ"ש כימי צאתך מארץ מצרים אראנו נפלאות.

|  |  |  |  |  |  |  |
| --- | --- | --- | --- | --- | --- | --- |
|  | פסח | יום העצמאות | סוכות | חנוכה | סוכות | פורים |
| התערבות ה' | 90% |  | 90% |  | 90% |  |
| התערבות האדם | 10% |  | 10% |  | 10% |  |

**10. בשלות העם :**

המשך המדרש : מיד פתחה הארץ ואמרה לפניו רבונו של עולם אני אומרת לפניך שירה תחת צדיק זה ועשהו משיח, פתחה ואמרה שירה לפניו שנאמר 'מכנף הארץ זמירות שמענו צבי לצדיק וגו''.

חזקיהו אינו מבין את גודל השעה וההחמצה ההסטורית אבל פשוטי העם – מבינים ואומרים שירה

**11.הרב צבי יהודה, זצ"ל:**  "עיקר עצם חדושה של שירת הגאולים בישראל היא ההודאה וההמלכה, לא רק גופא דעובדא" , לא רק זה שעכשיו התרחשה עובדה "של מפלאות מוראות השלטון האלקי", לא רק השמעו עמים ירגזון. "אלא בנצחיותו והמשך עתידותו המתמדת וכוללת ובלתי-פוסקת כלל המיוחדת לד' אלקי ישראל בכוון משפט השגחתו והנהגתו". "שירה חדשה שבחו גאולים"...